'कश्मीर मुद्दे के शांतिपूर्ण समाधान को तैयार है हुर्रियत'  
धड़े के अध्यक्ष मीरवाइज उमर फारुक ने उत्तरी कश्मीर के कुपवाड़ा जिले में एक रैली को संबोधित करते हुए कहा कि वार्ताकारों का प्रयोग असफल रहा है।
हुर्रियत कांफ्रेंस के उदारवादी धड़े ने कहा कि कश्मीर मुद्दे के शांतिपूर्ण समाधान के लिए वह तैयार है लेकिन केंद्र को राज्य के लोगों की भावनाओं की राजनीतिक स्तर पर गंभीरता दिखानी होगी।  धड़े के अध्यक्ष मीरवाइज उमर फारुक ने उत्तरी कश्मीर के कुपवाड़ा जिले में एक रैली को संबोधित करते हुए कहा कि वार्ताकारों का प्रयोग असफल रहा है। उन्होंने कहा, अगर केंद्र सरकार कश्मीर समस्या के समाधान को लेकर गंभीर है तो उन्हें राज्य के लोगों की राजनीतिक भावनाओं की राजनीतिक स्तर पर कद्र करनी होगी। हुर्रियत नेता ने कहा कि भारत, पाकिस्तान और कश्मीरी लोगों के बीच वार्ता के माध्यम से हुर्रियत मुद्दे का शांतिपूर्ण समाधान चाहता है और अभी तक पेश किए गए विभिन्न विकल्पों पर चर्चा करने को इच्छुक है। उन्होंने कहा, अगर दोनों देशों के नेता क्रिकेट मैच पर बैठक कर सकते हैं और वार्ता कर सकते हैं तो वे कश्मीर पर ऐसा ही क्यों नहीं कर सकते हैं? बिलाल गनी लोन सहित कई अन्य अलगाववादी नेताओं ने रैली को संबोधित किया।